Diari Oficial de la Generalitat Valenciana


Sumari del DOGV 2567, del 11-08-1995 (1995/835792)

RESOLUCIÓ de 25 de juliol de 1995, del Rectorat de la Universitat de València, per la qual convoca a concurs públic una plaça de becari d'investigació per a la Col·lecció Espanyola de Cultius Tipus.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2567

Data del DOGV
:   11-08-1995

Secció del DOGV
:   AUTORITATS I PERSONAL

Número del document
:   1995/835792


Data del document
:   25-07-1995

Organisme emissor
:   Universitat de València

Tipus de document
:   Resolució

RESOLUCIó de 25 de juliol de 1995, del Rectorat de la Universitat de València, per la qual convoca a concurs públic una plaça de becari d'investigació per a la Col·lecció Espanyola de Cultius Tipus.   
Aquest rectorat, fent ús de les competències que li atribueix l'article 4t de l'OM de 27 de març de 1986 i segons el que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents  
Bases de la convocatòria  
1. Títol del projecte: «Development of microbial information network Europe (MINE) to a centralized european culture collections data base system», dirigit pel prof. Federico Uruburu Fernández, director de la Col·lecció Espanyola de Cultius Tipus.  
2. Nombre de places: 1  
3. Perfil de la beca:  
3.1 Requisits:  
3.1.1 Títol de llicenciat en Ciències Biològiques o Farmàcia.  
3.1.2 Alumne de tercer cicle (o compromís de matricular-se).  
3.2 Mèrits a valorar:  
3.2.1 Experiència en laboratori de microbiologia.  
3.2.2 Experiència en tractament de base de dades.  
3.2.3 Coneixements d'anglès.  
3.3 Objectiu del becari: classificació, identificació i conservació de fongs filamentosos de la CECT, i informatització de les dades dels seus ceps per a integrar-les en MINE. Realitzar treballs de laboratori i informàtics.  
3.4 Condicions de la beca.  
3.4.1 Durada: 1 any prorrogable.   
3.4.2 Dotació: 110.000 PTA/mes brutes.  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/83, de 25 d'agost).  
3.4.4 Aquesta beca no estableix cap relació laboral ni contractual amb la Universitat de València ni compromís quant a la posterior incorporació a la plantilla de la universitat.  
3.4.5 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.   
4. Documentació: certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al Vicerrectorat d'Investigació, comptadors des del dia 1 de setembre.  
6. Procediment de selecció: la permanent de la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la via administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat de València, segons que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptadors a partir de l'endemà de la data de la seua publicació.  
València, 25 de juliol de 1995.- El vicerector d'Investigació: Juli Peretó Magraner.